Gwamna Masari ya ware N200m domin yakar bahaya a fili cikin jihar Katsina ▷ Legit.ng
Gwamna Masari ya ware N200m domin yakar bahaya a fili cikin jihar Katsina
a year ago 2633 views by Ishaq Isma'il
Kamar yadda jaridar BBC Hausa ta ruwaito, matsalar yin bahaya a filin Allah na ci gaba da kasancewa babbar barazanar tsafta musamman a kasashe masu tasowa da kuma nakasun ci gaba kamar Najeriya da ire-iren ta.
A wurare da dama na yankunan karkara har ma dai cikin wasu birane fadin kasar nan, wasu mutane kan yi bahaya a waje a sanadiyar rashin makewayi ba tare da la'akari da illar hakan ka iya shafar lafiyar al'umma ba.
Wani kiyasi da reshen lafiya na majalisar dinkin duniya ya haskaka cewa, Najeriya ta kasance kasa ta daya a Afirka, haka kuma ta kasance kasa ta biyu a duniya cikin jerin kasashe masu fama da matsalar yin bahaya a waje.
A sanadiyar wannan kalubale, mun samu cewa gwamnan jihar Katsina Aminu Bello Masari, ya shirya bayar da bashin Naira miliyan dari biyu domin gina bandakuna da wuraren tsugunno a gidajen al'umma masu karamin karfi domin kawo karshen yin bahaya a sararin Allah.
Gwamnatin jihar Katsina ta daura damarar inganta tsaftace muhallai da kuma kare lafiyar al'umma ta hanyar samar da bandakunan bahaya kamar yadda shugaban cibiyar raya karkara da tsaftar muhallai a jihar ya bayyana, Alhaji Aminu Dayyabu.
KARANTA KUMA: 'Yan sanda sun cafke mutane 8 da ake zargi da laifin kisan kai a garin Abuja
Ya yi bayanin cewa tun a yanzu gwamnatin jihar ta bayar da Naira Miliyan hamsin somin tabi na farar da wannan aiki gadan-gadan domin muhimmancin kare lafiyar al'ummar ta. Ya ce aikin gina wuraren kewayawa da kuma bahaya zai gudana cikin kananan hukumomi 9 da ke fadin jihar.
A yayin da kowane magidanci zai samu tallafin Naira dubu arba'in domin gina makiwayi a muhallin sa, Alhaji Dayyabu ya ce kananan hukumomin sun hadar da Dutsin-Ma, Safana, Batagarawa, Kaita, Rimi, Bakori, Faskari, Mai'adua da kuma Sandamu.
Katsina StateArewa Latest NewsAminu Bello MasariHausa NewsAbun Bakin Ciki
an hour ago 14977 views
an hour ago 18171 views
23 hours ago 11709 views
6 hours ago 13580 views
40 minutes ago 1837 views
Was it a set-up or what? - Traditional ruler reacts as community residents share loot stolen by bank robbers
6 hours ago 3193 views
Majalisar dokoki ta dakatar da shugabanin hukumomi 27 a Imo